**Porin seurakuntayhtymä** on Porin alueen evankelis-luterilaisten seurakuntien muodostama yhtymä, johon kuuluu viisi seurakuntaa. Seurakunnat kuuluvat Turun arkkihiippakunnan Porin rovastikuntaan.

Porin seurakuntayhtymä hoitaa muun muassa alueen seurakuntien kirkollisverotusta, tulojen jakoa ja kirjanpitoa. Yhtymän tehtävänä on hoitaa myös hautausmaita ja kiinteistöjä.

Seurakunnat
-----------

* Keski-Porin seurakunta
* Länsi-Porin seurakunta
* Meri-Porin seurakunta
* Noormarkun seurakunta
* Porin Teljän seurakunta

Kirkot
------

Seurakuntien pääkirkot on lihavoitu.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Kirkko | Seurakunta | Kuva |
| --- | --- | --- |
| Ahlaisten kirkko | Meri-Pori |  |
| **Keski-Porin kirkko** | Keski-Pori |  |
| Lassilan kirkko | Noormarkku |  |
| Lattomeren kirkko | Länsi-Pori |  |
| Lavian kirkko | Noormarkku |  |
| **Länsi-Porin kirkko** | Länsi-Pori |  |
| **Noormarkun kirkko** | Noormarkku |  |

 | 

| Kirkko | Seurakunta | Kuva |
| --- | --- | --- |
| **Pihlavan kirkko** | Meri-Pori |  |
| Pomarkun kirkko | Noormarkku |  |
| Pomarkun vanha kirkko | Noormarkku |  |
| Preiviikin kirkko | Länsi-Pori |  |
| **Teljän kirkko** | Teljä |  |
| Reposaaren kirkko | Meri-Pori |  |
| Ruosniemen kirkko | Keski-Pori |  |
| Väinölän kirkko | Teljä |  |

 |

Historia
--------

Porin kaupunki perustettiin 1558 ja samoihin aikoihin syntyi myös Porin seurakunta. Se kuului osaksi Ulvilan kirkkoherrakuntaa vuoteen 1583 asti. Vuodet 1584−1602 se oli itsenäinen kirkkoherrakunta mutta liitettiin takaisin Ulvilaan. Seuraavana vuonna Reposaaren satama-alue erotettiin Ulvilasta ja liitettiin Poriin. Pori itsenäistyi omaksi seurakunnaksi vuonna 1921. Vuodesta 1929 lähtien Porin alueella toimi kolme seurakuntaa, joilla oli yhteinen valtuusto: kaupunki- ja maaseurakunta sekä silloin itsenäistynyt Reposaaren seurakunta.

Vuonna 1961 alkoi Porin seurakuntien uudelleenorganisointi. Silloin perustettiin Länsi-Porin ja Pihlavan seurakunnat ja jäljelle jääneestä tuli kaksikielinen Keski-Pori. Teljän seurakunta erosi Keski-Porista 1963. Vuonna 1972 Ahlaisten kunta liitettiin Porin kaupunkiin ja seurakunta muutettiin yhdeksi Porin seurakunnista. Noormarkun seurakunta liittyi Porin ev.lut. seurakuntayhtymään vuonna 2010 ja Lavian seurakunta vuonna 2015. Samana vuonna yhdistettiin Ahlaisten, Pihlavan ja Reposaaren seurakunnat Meri-Porin seurakunnaksi. Lavian seurakunta yhdistyi Noormarkun seurakuntaan vuoden 2021 alusta.

Lähteet
-------

1. ↑  Info ja asiointi - Porin evankelisluterilainen seurakuntayhtymä *www.kirkkoporissa.fi*. Viitattu 14.3.2023.
2. ↑  Tietoa hiippakunnasta *Turun arkkihiippakunta*. Viitattu 16.3.2023.
3. ↑  Yhteinen kirkkoneuvosto *Porin evankelisluterilainen seurakuntayhtymä*. Viitattu 14.3.2023.
4. ↑  Kirkot *Porin evankelisluterilainen seurakuntayhtymä*. Viitattu 17.3.2023.
5. ↑  Suomen Sukututkimusseura *hiski.genealogia.fi*. Viitattu 15.3.2023.
6. ↑  Kirkko Porissa ennen ja nyt *Porin evankelisluterilainen seurakuntayhtymä*. Viitattu 15.3.2023.
7. ↑  Lavia liittymässä osaksi Noormarkun seurakuntaa – palveluihin ei muutoksia *Yle Uutiset*.  27.5.2020. Viitattu 15.3.2023.

Aiheesta muualla
----------------

* Porin seurakuntayhtymän sivut